Lovarajaus perėja
35°21′10″ š. pl. 71°48′0″ r. ilg.﻿ / ﻿35.35278°š. pl. 71.80000°r. ilg.﻿ / 35.35278; 71.80000 Lovarajaus perėja arba Lovario perėja (urd. درہ لواری‎ = darāh Lowārī) – kalnų perėja šiaurės vakarų Pakistane, Chaiber Pachtunchvoje, 3118 m aukštyje, Hindukušo kalnuose (Hinduradžo kalnagūbryje). Ilgą laiką per Lovarajaus perėją ėjo vienintelis tiesus kelias į šiaurės vakarinį šalies pakraštį (ruožas Dyras–Čitralis). Kelias per perėją labai vingiuotas, siauras, eismas dažnai trikdomas akmenų griūčių, o žiemomis nepravažiuojamas dėl sniego. Avarijos ir griūtys kasmet pasiglemždavo aukų šiame sudėtingame ruože. 2017 m. buvo atidarytas 8,5 km ilgio Lovarajaus tunelis, dabar leidžiantis išvengti sudėtingo kelio per perėją.